Микеланджело Буонароти
Ако и погледа не изповяда…

Превод от италиански: Драгомир Петров, 1970

chitanka.info

Ако и погледа не изповяда…[0]

Ако и погледа не изповяда

сърцето ми, аз нямам знак по-явен

за огъня. Така че той е равен,

синьоре, на молитва за пощада.

Духа ти вижда може би с наслада

(дали да вярвам?) пламък неподправен

в гръдта и в милостта си, незабавен,

с добро ще ме обсипе и с отрада.

О, ден щастлив, ако това се случи!

Ще спрат във миг и времето, и дните,

и слънцето във дирята си стара,

че без да заслужава, ще получи

прегръдката завинаги, с разкрити

ръце, желан и нежен, господаря.

[0] Този сонет, който издава влиянието на Петрарка, се намира в различни редакции сред ръкописите на Микеланджело и изразява чувството на приятелска обич към Томазо деи Кавалиери. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.